open-index/open-wikipedia-markdown huggingface dataset:
No Noise

***No Noise*** er en amerikansk stumfilm fra 1923 regissert av Robert F. McGowan.

## Handling
Mickey er på sykehuset for å få fjerne mandlene. Vennene hans bestemmer seg for å besøke ham, og ender opp med å forårsake alle mulige slags katastrofer. De klarer å komme seg inn på operasjonsstuer, hvor de blir dempet etter å ha pustet inn kraftig lattergass.

## Skuespillere
* Joe Cobb som Joe
* Jackie Condon som Jackie
* Mickey Daniels som Mickey
* Jack Davis som Jack
* Allen Hoskins som Farina
* Mary Kornman som Mary
* Ernie Morrison som Ernie

## Referanser


## Eksterne lenker
*
Stockholms stads Bellmanpris

**Stockholms stads Bellmanspris** er en pris på 100 000 kr som deles ut av kulturförvaltningen, Stockholms stad. Bellmanprisen belønner en person, forening, gruppe eller festival som har sitt virke i stockholmsområdet og som har løftet fram Stockholm i sitt kunstneriske arbeid.

## Prisvinnere
* 1969 – Monica Zetterlund
* 1992 – Göran Hassler
* 1993 – Stefan Sundström
* 1994 – Ulf Lundell
* 1995 – Rolf Wikström
* 1996 – Eva Dahlgren
* 1997 – Robert Broberg
* 1998 – Olof Byström
* 1999 – Git Magnusson og Bo Stenhammar
* 2000 – Kjerstin Dellert
* 2001 – Bogdan Szyber och Carina Reich
* 2002 – Carl-Johan De Geer 
* 2003 – Ernst Brunner 
* 2004 – Michael Richter 
* 2005 – Ulla Skoog 
* 2006 – Rikard Wolff
*  – Jonas Hassen Khemiri
* 2008 – Tom Alandh
* 2009 – Christina Molander
* 2010 – Martin Kellerman
* 2011 – John Higson
* 2012 – Jeppe Wikström
* 2013 – Jonas Gardell
* 2014 – David Neuman
* 2015 – Birgitta Svendén
* 2016 – Mikael Marcimain
* 2017 – Förenade Förorter
* 2018 – Alexandra Pascalidou
* 2019 – Joakim Thåström
*2020 – Thomas Gylling
*2021 – Lisa Nilsson 
* 2022 – Git Scheynius
* 2023 –  Magnus Uggla

## Referanser
Irans luftangrep mot Israel 2024

Den 13. april 2024 avfyrte Irans revolusjonsgarde, i samarbeid med Al-Hashd al-Shaabi i Irak, Hizbollah i Libanon og Houthi-bevegelsen i Jemen, ca. 170 selvmordsdroner, 30 kryssermissiler og 120 ballistiske missiler mot Israel. Iranerne kalte angrepet for et gjengjeldelsesangrep, under kodenavnet *va'de-ye sādeq* (persisk: وعده صادق; norsk: operasjon «sant løfte»), som følge av Israels bombing av Irans ambassade i Damaskus den 1. april samme år. Angrepet var Irans første direkte angrep på Israel, etter det som har vært en konflikt mellom Iran og Israel siden 1980-årene.

Nær sagt alle dronene og rakettene ble skutt ned av Israels forsvar og allierte vestlige styrker, og svært få droner/raketter nådde israelsk luftrom. Kun noen missiler kom igjennom, hvorav én traff Nevatim-flybasen i sør-Israel og medførte mindre skader. Videre ble ei ung beduin-jente alvorlig skadet i Arad-området (medier rapporterte ulike aldre på jenta; noen meldte 7 år og noen 10 år). Israel benyttet forsvarssystemene Arrow 3 og Davids slynge for å ta ned droner og missiler, mens USA, Storbritannia, Frankrike og Jordan bidro med sine jagerfly og marinefartøy til å skyte ned iranske droner.

## Reaksjoner på angrepet
Angrepet møtte betydelig fordømmelse blant mange av verdens ledere, herunder USA, Storbritannia, Frankrike og Tyskland. Også FNs generalsekretær, António Guterres, fordømte angrepet. 

Norge ved statsminister Jonas Gahr Støre fordømte angrepet og omtalte det som «ulovlig og farlig». Utenriksminister Espen Barth Eide kalte angrepet «uakseptabelt».

Tyrkias president Recep Tayyip Erdoğan uttalte at Israel forsøkte å framprovosere en regional konflikt, og angrepet deres på Irans ambassade i Damaskus var siste dråpe. Erdogan rettet også skarp kritikk mot vestlige land som fordømt det iranske angrepet mot Israel, men ikke Israels angrep mot Irans ambassade der sju offiserer i Revolusjonsgarden ble drept.

## Referanser


## Eksterne lenker
*
Davids slynge

**Davids slynge** er et israelsk luftvernsystem benyttet av Israels forsvar, utviklet i samarbeid mellom det israelske selskapet Rafael Advanced Defense Systems og det amerikanske selskapet RTX Corporation. Davids slynge har vært operativt siden 2017, og er utviklet for å avskjære fiendtlige fly, kampdroner, taktiske ballistiske missiler, langdistanserakketter og kryssermissiler som avfyres fra avstander mellom 40 og 300 km. Systemet ble blant annet benyttet under Israels forsvar under Irans luftangrep mot Israel i april 2024.

## Referanser
Gottlieb Wilhelm Freudentheil

**Gottlieb Wilhelm Freudentheil** (1792–1869) var en tysk advokat, politiker i Kongedømmet Hannover og medlem av Frankfurtparlamentet. Etter den mislykkede revolusjonen i 1848/49, medvirket han til reformer i det hannoverske justisvesen. Freudentheil medvirket til å gi advokatstanden en selvstendig stilling i forholdet til myndighetene og domstolene. Han regnes som en av det tyske demokratiets pionerer.

## Bakgrunn
Freudentheil ble født som det yngste av ti barn inn i en kjøpmannsfamilie i byen Stade. Familien var opprinnelig jødisk, men konverterte til kristendommen. Han studerte jus i Göttingen.

## Tidlige år
Etter avlagt eksamen vendte Freudentheil tilbake til Stade, der han åpnet praksis som advokat. I en alder av 27 år ble han valgt som medlem og dessuten leder (*Worthälter, -* fritt oversatt *den som fører ordet*) av et åtte man stort kollegium, som ga råd til magistraten. I dette vervet ble han i 33 år. Derfra er han kjent for sine forslag til reform av byens lover. Han var i en lang periode den mest ettertraktede advokat i kongeriket Hannover.

I 1831 ble han innvalgt til stenderforsamlingen i Hannover, og var en av forfatterne til Hannovers grunnlov fra 1833. Grunnloven sikret borgerne grunnleggende rettigheter, og bandt monarkens avgjørelser til lovgivning. Da kong Ernst August i 1837 opphevet grunnloven, protesterte Freudentheil ved å tre ut av stenderforsamlingen.

## Revolusjonen og tiden etterpå
Under revolusjonen i Tyskland i 1848 ble han medlem av Forparlamentet og deretter femtimannsutvalget som organiserte valget til Frankfurtparlamentet. Han ble også valgt som medlem av Frankfurtparlamentet. I parlamentet gikk han inn for å skille forvaltning og domstoler fra hverandre, en forfatning som sikret de grunnleggende rettigheter og et monarki som var kontrollert av parlamentet. Han var medlem av den parlamentsdelegasjonen som forgjeves tilbød keisertronen til Fredrik Vilhelm IV av Preussen.

Etter revolusjonstiden tok Freudentheil igjen sete i stenderforsamlingen i Hannover. Der gikk han aktivt inn for å sikre advokatstandens uavhengighet fra resten av justisvesenet, og i særlig grad domstolene. Han krevde også offentlig regulering av utdannelsen av advokater, offentlige rettsforhandlinger og selvstendige advokatkontorer. Reformene ble vedtatt i Hannover i 1852 og vakte internasjonal oppsikt.

## Ettermæle
Freudentheil regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer

## Referanser
René Ezra

**René Ezra** (født 1971) er en dansk filmprodusent utdannet fra Den Danske Filmskole i 2003. Han har produsert en lang rekke filmer for Nordisk Film, blant annet for regissørene Tobias Lindholm, Michael Noer og May el-Toukhy.

## Filmografi (utvalg)
### Spillefilmer
* 2024: *[[Birthday Girl (2024)|Birthday Girl]]* (produsent sammen med  Matilda Appelin, regi  Michael Noer)
* 2022: *Diorama* (produsent sammen med  Eva Åkergren, regi Tuva Novotny)
* 2020: *[[En helt alminnelig familie]]* (produsent sammen med Matilda Appelin, regi  Malou Reymann)
* 2019: *[[Før frosten]]* (produsent sammen med  Matilda Appelin og  Tomas Radoor, regi  Michael Noer)
* 2019: *[[Dronningen (film)|Dronningen]]* (produsent sammen med Caroline Blanco, regi May el-Toukhy)
* 2016: *[[Før frosten]]* (medprodusent, regi Amanda Kernell)
* 2015: *[[9. april (film)|9. april]]* (produsent sammen med  Tomas Radoor, regi Roni Ezra)
* 2015: *[[Krigen (film)|Krigen]]* (produsent sammen med Tomas Radoor, regi Tobias Lindholm)
* 2013: *Nordvest* (produsent sammen med Tomas Radoor, regi  Michael Noer)
* 2013: *[[Spies & Glistrup]]* (medprodusent, regi Christoffer Boe)
* 2012: *[[Kapringen]]* (produsent sammen med Tomas Radoor, regi Tobias Lindholm)
* 2010: *[[R (film)|R]]* (produsent sammen med  Tomas Radoor, regi Tobias Lindholm og Michael Noer

## Priser og nominasjoner
Flere av Ezras produksjoner har blitt nominert/vunnet filmpriser, blant annet den danske Robertprisen. I 2019 fikk han Nordisk råds filmpris sammen med May el-Toukhy, Maren Louise Käehne og Caroline Blanco for *Dronningen*.

## Fotnoter

## Referanser

 


## Eksterne lenker
*
Jevgeni Ossinovski

**Jevgeni Ossinovski** (født 1986) er en estisk politiker, som fra 14. april 2024 er Tallinns borgermester. Han representerer Det sosialdemokratiske partiet.

## Liv og virke
Jevgeni Ossinovski er tospråklig estisk og russisk, og han har som politiker ønsket å dempe etniske spenninger i Estland. Han er sønn av den russiskfødte forretningsmannen Oleg Ossinovski, som er estisk statsborger og en av landets rikeste personer. Moren, Irina, er halvt russisk og estisk.

I 2011 ble han valgt inn i Estlands riksdag, Riigikogu, fra Ida-Viru fylke. I 2013 ble han også valgt inn i bystyret i Narva.

Han var Estlands utdannelses- og forskningsminister fra 2014 til 2015 og arbeids- og helseminister fra 2015 til 2018. Han var også leder for Det sosialdemokratiske partiet fra 2015 til 2019.

Ossinovski ble valgt inn i bystyret i Tallinn i 2017, og i 2022 ble han fritatt fra vervet i Riigikogu for å ivareta sine kommunalpolitiske oppgaver. I 2024 støttet sosialdemokratene et mistillitsvotum mot borgermester Mihhail Kõlvart, som følge av en korrupsjonssak, og Ossinovski ble valgt til ny borgermester.

Han har bachelorgrad i filosofi fra Universitetet i Tartu, mastergrad i filosofi fra University of Warwick og mastergrad i statsvitenskap fra London School of Economics. Han mottok æresbevisninger (laud) for begge sine masteroppgaver.

## Referanser
Gåsholmen og Årvikholmen naturreservat

**Gåsholmen og Årvikholmen naturreservat** består av fire holmer utenfor Kårstø i Tysvær kommune. Området ble  vernet 7. mai 1982 og inngår i verneplan for sjøfugl. Fra og med 15. april til og med 1. august er det forbud mot ilandstiging. 

Verneforskriften sier at formålet med vernet er 
::«å bevare en viktig sjøfugllokalitet med de plantesamfunn og dyrearter som naturlig er knyttet til området, særlig utfra hensynet til sjøfuglene og deres hekkeplasser.» 

## Referanser
Endre Haukland

**Endre Jensen Haukland** (født 1982) er en norsk skuespiller fra Harstad.

## Karriere
### Film og TV
Haukland startet sin karriere som programleder i Mess-TV på starten av 2000-årene. Han har også hatt roller i TV-seriene *[[Dag (TV-serie)|Dag]]*, *[[Helt perfekt]]*, *Rabalder* og *[[Neste sommer (TV-serie)|Neste Sommer]]*. Han spilte ungdomsskolelærer i NRK-Superserien *[[Jenter (TV-serie)|Jenter]]* i flere sesonger. Haukland spiller programlederrollen Arild i TV2 Oiii-serien *Æsj!?*.

Haukland har medvirket i flere kortfilmer, blant annet *Play Schengen* og i  hovedrollen i *Rooms by the sea*. Haukland hadde selv regi på den musikalske novellefilmen *Under The Maple Tree* som vant P3-prisen «Årets stjerneskudd» i 2010. 

Haukland spilte en av hovedrollene i kinofilmen *[[De Gjenvendte]]* fra .

### Scene
I 2020 utviklet Haukland quizkonseptet *Hits for Quiz* sammen med Bjørge Verbaan. 

### Undervisning
Haukland jobbet som skuespillerlærer ved Solbakken folkehøgskole fra 2009 til 2018

## Referanser


## Eksterne lenker
* 
*
Mykolas Alekna

**Mykolas Alekna** (født 2002) er en litauisk friidrettsutøver som konkurrerer i diskos. Han ble europamester i diskos under EM i friidrett 2022, og han har VM-sølv og VM-bronse fra 2022 og 2023. Den 14. april 2024 satte han ny verdensrekord i diskos, med 74,35 meter, under Oklahoma Throws Series World Invitational i USA.

Han er sønn av den tidligere diskoskasteren Virgilijus Alekna, som har både OL-gull og VM-gull i denne øvelsen.

## Idrettskarriere
Alekna ble nasjonal U18-mester i diskos i 2018, og han fikk bronse under Baltic U18 Match senere samme år. I 2019 vant han U18-klassen i det nasjonale vintermesterskapet i friidrett (*Lithuanian Winter Throwing Championships*), og han ble nummer fire i det nasjonale U20-mesterskapet i friidrett i juni. I juli ble han nasjonal U18-mester i diskos. Under Sommer-EYOF 2019 (European Youth Olympic Summer Festival) ble han nummer ni i diskos, og han vant diskos under U18-balkanmesterskapet i friidrett 2019. 

Han vant det nasjonale U20-mesterskapet i 2020, og han vant diskos under U20-balkanmesterskapet i friidrett 2020. Under det litauiske mesterskapet i friidrett 2020 ble han nummer fem, og han ble nummer to i Lithuanian Open Cup 2020. I 2021 fikk han sølv i diskos under det litauiske mesterskapet i friidrett, og han ble på nytt nasjonal U20-mester i diskos i juli. Samme år vant han diskos under U20-EM i friidrett 2021 og U20-VM i friidrett 2021.

I forbindelse med studier i USA vant han blant annet diskos under Pac-12 Championships i mai 2022, og han kom på andreplass under NCAA-mesterskapet i friidrett 2022. I juni 2022 vant han det litauiske mesterskapet, og vant med det sin første nasjonale seniortittel. Han deltok i Diamond League-stevnet BAUHAUS-galan i juni, og ble der nummer to med 69,81 meter, som var ny personlig rekord. Han fikk sølv i diskos under VM i friidrett 2022, bak Kristjan Čeh, og han vant VM i friidrett 2022. Også i 2023 vant han Pac-12 Championships, og han kom denne gangen på tredjeplass i NCAA-mesterskapet utendørs. Den 29. april satte han ny personlig rekord med 71,00 meter, under The Big Meet i Berkeley i California. Han vant U23-EM i friidrett 2023, og forsvarte i juli sin nasjonale tittel i diskos. I august deltok han i VM i friidrett 2023, og kom der på tredjeplass.

Under sesongåpningen i 2024, den 14. april, satte han ny verdensrekord med 74,35 meter under et stevne i Ramona i Oklahoma. Den gamle rekorden ble satt i 1986 av Jürgen Schult fra Øst-Tyskland.

## Referanser


## Eksterne lenker
* 
*  Profil hos California Golden Bears
Lindøy, Tednholmen og Slåttholmen naturreservat

**Lindøy, Tednholmen og Slåttholmen naturreservat** består av en del av Lindøy og en del holmer og skjær øst for Strong i Nedstrandsfjorden. Naturreservatet er omsluttet av Lindøy fuglefredningsområde og ligger i Tysvær kommune. Begge ble  vernet 7. mai 1982 og inngår i verneplan for sjøfugl. Fra og med 15. april til og med 1. august er det forbud mot ilandstiging i naturreservatet. 

Verneforskriften sier at formålet med vernet er 
::«å bevare områdets fugleliv og fuglenes livsmiljø, samt alle plantesamfunn og dyrearter som naturlig er knyttet til reservatene.» 

## Referanser
Norgesmesterskapet i basketball for gutter U16 2024

**Norgesmesterskapet i basketball for gutter under 16 år**, mesterskapet som holdes årlig skal finne sted i Oslo, Ammerud Basket er arrangør for årets basketballturnering for U16-lag. Alle kamper som spilles på Apalløkka idrettshall.

## Kvalifisering

Kvalifiserte lag til 2024 til Norgesmesterskap i basketball for gutter under 16 år (med seeding):
1. EB-85 
2. Drammen 
3. Bislet 
4. Gimle 
5. Bøler 
6. Sandnes 
7. Ulriken 
8. Kjelsås 
9. Centrum 
10. Sørsia 
11. Tromsø 
12. Kristiansand 

## Puljefordeling

### Pulje 1

**Sist oppdatert:** 27. april 2024


### Pulje 2

**Sist oppdatert:** 27. april 2024


### Pulje 3

**Sist oppdatert:** 27. april 2024


### Pulje 4

**Sist oppdatert:** 27. april 2024

## Sluttspill


**Sist oppdatert:** 28. april 2024 
### Sluttspill
; Lørdag 20. april

**Kvartfinaler**

* **Kvartfinale 1: kl.18.45 Bane 1A - EB-85 91** – 61 Sørsia
* **Kvartfinale 2: kl.18.45 Bane 1B - Bøler 70** – 50 Sandnes
* **Kvartfinale 3: kl.18.45 Bane 2 - Drammen 92** – 48 Centrum
* **Kvartfinale 4: kl.20.30 Bane 1A - Bislet 74** – 67 Gimle
**
<br>
; Søndag 21. april
**9.-12.plass**
***9.-12.plass 1: kl.10.00 Bane 1A - Kjelsås 83** - 51 Kristiansand
***9.-12.plass 2: kl.10.00 Bane 1B - Ulriken 68** - 42 Tromsø Storm
<br>
**5.-8.plass**
***5.-8.plass 1: kl.08.30 Bane 2 - Sørsia 82** - 63 Sandnes
***5.-8.plass 2: kl.10.00 Bane 2 - Centrum 76** - 71 Gimle

**Semifinale**
***Semifinale 1: kl.13.15 Bane 1A - EB-85 88** - 69 Bøler
***Semifinale 2: kl.13.15 Bane 1B - **Drammen 51 - **66 Bislet**

**Plasseringskamper**

* **7.plass: kl.14.45 Bane 2 -** Sandnes 85 – ** 91 Gimle**
* **5.plass: kl.14.45 Bane 1B - Sørsia 84** – 53 Centrum
* **Bronsefinale: kl.16.30 Bane 2 -** Bøler 83 – ** 96 Drammen**
* **Finale: kl.19.00 Bane 1A - EB-85 92''' – 70 Bislet

## Resultater

## Eksterne lenker
*
Paneriaimassakren

**Ponarymassakren**, eller **Paneriaimassakren** fant sted fra høsten  1941. Skogen ved Paneriai skueplass for massehenrettelser av de baltiske jøder. Også ikkre-jæder ble i samme tidsrom myrdet her, og regnes som ofre for myrderiene. 

Sovjethæren hadde på dette sted gravd store hull beregnet for tanker til flybrennstoff. Etter nazi-besettelsen av Litauen benyttet SS Paneriai de utgravningene, som lå bekvemt i nærheten av en jernbanestasjon, som massegraver for titusener jøder, sovjetiske krigsfanger og nazi-motstandere.

## Starten på myrderiene
I begynnelsen av augus] 1941 ankom Einsatzgruppe 9 til Vilnius, og tok straks fatt på «arbeidet». Først ble 7-8.000 krigsfanger fra Den røde hær henrettet, og innen utgangen av desember 1941 var tre fjerdedeler av Vilnius' jøder myrdet.

Ved massakren deltok enheder fra SS og den litauiske milits Ypatingasis Būrys (spesialavdeling), som var en nazistøttet litauisk drapskommando bestående av 50-100 frivillige.

### Den endelige løsning på «jødeproblemet» i Litauen
Ved årskiftet 1941/1942 løp tallet på myrdede opp til 47.447.

Eksekukusjonne fortsatte til slutten av 1943, da Vilniusghettoen ble oppløst. Mellom juli 1941 og august 1944 ble henved 100.000 ofre for nazistiske massemord ved jernbaneknutepunktet ved Paneriai.
Det store flertall var jøder, polakker, russere, litauere og romaer fra Vilnius. Koordinatoren for massemordet var Franz Murer, kjent som «slakteren fra Vilnius».

Til en sangkonkurruranse utskrevet i Vilniusghettoen vårent 1943 innleverte den dengang 11-årige Alek Wolkowisky *«das Lied von Ponar»*; siste vers lyder slik i oversettelse:

Få måneder etter var de siste jøder fra ghettoen myrdet i skogen ved Paneriai.

### Minnelunden i Paneriai
Det ellers rett så flate landskap rundt om Paneriai er preget av høydene son drkker over massegravene. Dey er siden blitt plantet trær på stedet og opprettet en fredfylt minnelund.
Ved inngangen til minnelunden er oppstilt et stort fellesmonument. Derutover er det oppstilt minbesmerker for de myrdede sovjetiske krigsfanger, de myrdede polakker samt et jødisk minnesmerke.
I minnelunden er det et lite museum hvor denne del av Litauens brutale historie blir fortalt, ved at berette om tragedien og ofrene for Paneriaimassakren.

## Galleri

Fil:Paneriai monument 2b.jpg|Minnesmerke i Paneriai, reist til ære for de sovjetiske ofre.
Fil:Lithuania Ponary Monument.jpg|Minnesmerke i Paneriai, reist til ære for de polske ofre.


## Litteratur
* 
* 
* 
* 
* 

## Eksterne lenker

* Paneriai Holocaust
* Skogen ved Paneriai på Wikimapia
Arrow 3

**Arrow 3** eller **Hetz 3** er en eksosfærisk hypersonisk anti-ballistisk missil, finansiert, utviklet og produsert av Israel og USA. Missilet benyttes til å avskjære ballistiske missiler i eksosfæren, herunder interkontinentale ballistiske missiler som kan bære atomvåpen, kjemiske våpen, biologiske våpen eller konvensjonelle stridshoder. Missilet er rapportert å kunne fly opp til 2 400 km. Arrow 3 kan ifølge israelske romfartsmyndigheter også fungere som et antisatellittvåpen, dvs. at det kan benyttes til å ta ut satellitter i bane rundt jorden. Arrow 3 ble blant annet benytter av Israels forsvar til å ta ned missiler avfyrt fra Iran mot Israel i april 2024.

## Referanser
Liudas Adomauskas

**Liudas Adomauskas** (1880–1941) var en litauisk katolsk prest som ble kommunistisk aktivist og politiker.
## Liv og virke
### Katolsk prest
Liudas Adomauskas ble utdannet ved presteseminaret i Kaunas og ble presteviet i 1903. Årene 1903–1914 tjenestegjorde han som sokneprest i forskjellige byer i Litauen (Kelmė, Rietavas, Raguva, Tryškiai, Anykščiai). I 1914, ved utbruddet av første verdenskrig, ble han kapellan i den keiserlige russiske hær. 

Han returnerte til Litauen i mai 1918, og tjente som sokneprest i Palonai inntil han ga avkall på prestedømmet i 1921.

### Litauen mellom krigene
Påvirket av sosialistiske ideer siden Den russiske revolusjon av 1905, sluttet han seg i 1922 til Litauens kommunistiske parti som ble forbudt i mellomkrigstidens Litauen. Han ble redaktør for de forbudte kommunistiske aviser *Žarija* og *Naujoji gadynė*. Samme år ga han ut den antireligiøse boken *Šventraščio paslaptys* (= Skriftens hemmeligheter). I oktober 1922 var han kandidat til *Arbeidergruppen for Litauen* (en front for kommunistene) i det litauiske parlamentsvalget til den første Seimas.

Han ble fengslet for kommunistiske aktiviteter i 1923, og etter det litauiske statskuppet i 1926 ble han dømt til døden. Straffen hans ble omgjort til 15 års fengsel, og han fikk amnesti som halverte straffen  i 1928. Han ble til slutt løslatt i 1934. Fram til 1940 bodde han hos sin bror, presten Stanislovas Adomauskas, i Plateliai.

### Andre verdenskrig
Liudas Adomauskas støttet aktivt den sovjetiske annekteringen av Litauen i 1940. Han ble statskontrollør i Litauens folkestyre den 17. juni, ble valgt til president for *[[Folkets Seimas]]* den 21. juli og var medlem av den 20 personer store delegasjonen som ble sendt til Moskva for å be om den formelle innlemmelse av den nylig utropte Litauiske SSR i Sovjetunionen. 

Den 25. august 1940 ble han utnevnt til folkekommissær for statskontroll av Ltauiske SSR. I februar 1941 meldte han seg inn i Det sovjetiske kommunistiske parti og ble like etter dommer ved Høyesterett i Litauiske SSR.

Etter den tyske nazistenes okkupasjon av Litauen, ble Adomauskas tatt til fange og henrettet 16. august 1941, i Ponary-massakren. 

Han ble senere gravlagt på Paneriai-minnesmerkets gravlund.
## Referanser
Flyver’n (instr.)

**«Flyver’n»** er en norsk instrumental som ble skrevet av Øystein Sunde og utgitt 22. november 2018 på bonusalbumet *[[Sanger som ikke rakk toget]]* som var inkludert i Sundes samleboks *[[Øystein Sundes samlede riller]]*. Boksen ble det trykket opp i et begrenset opplag på 500 eksemplarer i vinyl.

Tittelen på instrumentalen er hentet fra barneleken hoppe paradis der flyveren er en av variantene.

«Flyver’n» var med i forestillingen i forestillingen *Øystein Sunde og vel så det* som hadde premiere høsten 2002. Det var meningen den skulle være med på albumet *[[Sånn er’e bare]]* fra 2005. Selve innspillingen ble gjort i Fagerborg Studio ca 2004. 

## Musikere og instrumenter

*Øystein Sunde: akustisk gitar, banjo
*Stein Bull-Hansen: mandolin
*Olga Konkova: piano
*Olaf Kamfjord: bass
*Knut Hem: dobro, perkusjon

Når Konkova foretar sin pianosolo, sneier hun innom jazz sangen «Sweet Georgia Brown».

«Flyver’n» ble også fremført i NRK programmet *[[Øystein Sunde... og vel så det|Øystein Sunde… og vel så det]]* som ble sendt 25. desember 2004. Samme musikere var med der slik som i studio innspillingen. Det som skiller disse to versjonene, er at Sunde spiller elektrisk gitar i NRK programmet, og ikke akustisk gitar.

Instrumentalen ble spilt inn på nytt i 2008 til albumet *[[Meget i sløyd]]* og fikk da tittelen «Flyver’n 2008», men kom ikke med. I stedet ble den publisert på Øystein Sundes Myspace konto, og lot seg avspilles der i en periode. Per april 2024 er den fortsatt listet opp på nevnte Myspace konto, men lar seg ikke avspille. På den innspillingen deltok:

*Øystein Sunde: akustisk gitar
*Stein Bull-Hansen: akustisk gitar
*Øystein Fosshagen: fele
*Olaf Kamfjord: bass
*Knut Hem: dobro
*Terje Kinn: banjo
  
En mandolin er også med på 2008 varianten, og den kan ha vært innspilt av enten Sunde, Bull-Hansen, Fosshagen eller Kinn.

## Annet

*Sunde og Meget i sløyd fremførte også «Flyver’n» på Chat Noir i august 2021 i forestillingen *Karusellskapssyk*.

*I åpningspartiet har «Flyver’n» klare likhetstrekk med Jerry Reeds «Swingin’ 69» som Reed ga ut i 1969 på albumet *[[Better Things in Life (album)|Better Things in Life]]*.

## Referanser
Stipend fra Gerard Bonniers donasjonsfond

**Stipend fra Gerard Bonniers donasjonsfond** (svensk: *Stipendium ur Gerard Bonniers donationsfond*) er et litterært stipend som ble innstiftet 1992 som deles ut av Svenska Akademien og tilldeles unga, lovende forfattere. Prisen er på to ganger 75&nbsp;000 svenske kroner (2015).

## Prisvinnere (utvalg)
*2000 – Petter Lindgren og Lotta Lotass
*2001 – Einar Askestad og Eva-Stina Byggmästar
*2002 – Aase Berg og Cecilia Davidsson
*2003 – Erik Andersson og Eva-Marie Liffner
*2004 – Mattias Alkberg og Sara Stridsberg
*2005 – Johanna Nilsson og Mirja Unge
*2006 – Fred Andersson og Jörgen Lind
*2007 – Jonas Hassen Khemiri og Pauline Wolff
*2008 – Andrzej Tichý og David Vikgren
*2009 – Pär Hansson og Alexandra Coelho Ahndoril
*2010 – Linnéa Axelsson og Viktor Johansson
*2011 – Jonas Karlsson og Måns Wadensjö
*2012 – Johannes Anyuru og Catharina Gripenberg
*2013 – Linda Boström Knausgård og Johanna Holmström
*2014 – Therese Bohman og Gertrud Hellbrand
*2015 – Tomas Bannerhed og Tove Folkesson
*2016 – Negar Naseh og Lina Wolff
*2017 – Johanna Holmström og Malte Persson
*2018 – Carolina Setterwall og Wera von Essen
*2019 - Karolina Ramqvist og Amanda Svensson
*2020 - Maria Broberg og Emma Holm
*2021 - Anna Fock og Sara Villius
*2022 – Johan Espersson og Isabella Nilsson
## Referanser
Aksel Julius Mære

**Aksel Julius Mære** (1897–1947) var en norsk jernbanearbeider og jordbruksarbeider, født og oppvokst i Steinkjer. Han er mest kjent for sin tilknytning til Henry Rinnan og sin rolle i Sonderabteilung Lola under andre verdenskrig.

Mære hadde kontakt med Henry Rinnan fra august 1940 og ble ansatt i Sonderabteilung Lola fra mai 1942 til mai 1945. Han var en sentral skikkelse i flere tortureringssituasjoner under forhørene og ble dømt til døden for blant annet legemsbeskadigelse og bruk av farlige redskaper under krigsrettsoppgjøret etter krigen. Han var blant de 30 i gjengen som ble dømt i første pulje av landssvikoppgjøret og hadde nummerlapp 5.

Aksel Mære ble henrettet den 12. juli 1947 på Kristiansten festning. Han var kjent som en av Rinnans dyktigste provokatører, og var også involvert i motstandsarbeid gjennom å organisere en aktiv motstandsgruppe.

I tillegg til sitt arbeid som jernbanearbeider og jordbruksarbeider, hadde Mære også ulike andre yrker, blant annet som urmaker, frisør og snekker. Han arbeidet også for Luftwaffe under okkupasjonen, hvor han bestyrte et snekkerverksted etter anvisning fra dr. Hauffen.

Mære etablerte kontakt med Henry Rinnan i august 1940 og ble senere ansatt i Sonderabteilung Lola fra mai 1942 til mai 1945. Han var en av de sentrale figurene i Rinnans spionasje- og torturvirksomhet og var involvert i flere tortureringer under forhørene.

Mære var kjent for sin ivrige etterretningstjeneste og spionasjevirksomhet, hvor han sammen med andre nordmenn reiste rundt på gårdene i bygden for å samle informasjon.

I landssvikoppgjøret etter krigen ble Mære dømt til døden for en rekke forbrytelser, inkludert legemsbeskadigelse med farlig redskap. Han var blant de første 30 personene som ble dømt, og hadde nummerlapp 5. Den 12. juli 1947 ble han henrettet på Kristiansten festning.

## Referanser
Warriors of Heaven and Earth

***Warriors of Heaven and Earth*** (originaltittel: *Tian di ying xiong*) er en kinesisk action- og eventyrfilm fra 2003 regissert av He Ping. Handlingen er lagt til Kina på 700-tallet, under Tang-dynastiet. En japansk kriger i kinesisk tjeneste sendes til Gobiørkenen for å henrette en offiser som begikk mytteri da han ble beordret til å drepe tilfangetatte kvinner og barn. De to slår seg imidlertid sammen for å beskytte en karavane med buddhistmunker som frakter en verdifull og hellig skatt fra å bli stjålet av en gruppe tyver. Hovedrollene spilles av Jiang Wen og Kiichi Nakai.

Den ble tildelt prisen for fremragende film ved Huabiao Awards (sammen med flere filmer).

Filmen var en samproduksjon mellom Kina og Hongkong.

## Referanser


## Eksterne lenker
*
Tallinns borgermester

**Tallinns borgermester** har den utøvende politiske makten i Estlands hovedstad Tallinn.

Tallinn styres etter prinsipper som ligner byparlamentarisme i Norge: Borgermesteren velges indirekte av de 79 representantene i byrådet (estisk: *linnavolikogu*), som velges ved direkte valg hvert fjerde år. Byrådet fatter beslutninger i alle budsjettsaker.

Borgermesteren utpeker et antall viseborgermestre, som til sammen utgjør et bystyre (estisk: *linnavalitsus*). Siden 2000 har de enkelte viseborgermestrene også hatt instruksjonsmyndighet overfor sine respektive avdelinger i kommuneforvaltningen.

Det moderne borgermestervervet har en kontinuitet tilbake til 1877, da byene i Det russiske keiserdømmets østersjøprovinser ble underlagt russisk bylovgivning. Et tilsvarende styresett fantes også under keiserinne Katarina fra 1786 til 1796. Borgermesteren overtok fullmakter som tidligere hadde ligget til magistraten (et kollegialt organ av embedsmenn).

## Borgermestre under russisk og estisk bylov (1877–1944)

## Formenn i eksekutivkomiteen i sovjettiden (1944–1990)
Da Estland var okkupert av Sovjetunionen (se Den estiske sosialistiske sovjetrepublikk), ble byrådet kalt «Tallinns folkedeputertes råd» eller «sovjet».

## Borgermestre i det uavhengige Estland etter 1990

## Referanser
When Ruoma Was Seventeen

***When Ruoma Was Seventeen*** (originaltittel: *Ruoma de shi qi sui*) er en kinesisk romantisk dramafilm fra 2002 regissert av Zhang Jiarui. Handlingen utspiller seg hos en etnisk minoritet i en øde fjellregion i det sørlige Kina. Her følges 17 år gamle Ruoma. Hun bor sammen med sin bestemor i landsbyen, men drømmer i å se verden utenfor. Rollen som Ruoma spilles av Li Min, mens rollen som Aming spilles av Yang Zhigang.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Dovas Zaunius

**Dovas Zaunius** (født 19. juni 1892 i An Rokaiten i Øst-Preussen i keiserdømmet Tyskland, død 22. februar 1940 i Kaunas i Litauen) var en litauisk advokat, politiker og diplomat som fungerte som ambassadør til Sveits fra 1925 til 1927 og litauisk utenriksminister fra 1929 til 1934.
## Liv og virke
### Bakgrunn
Dovas Zaunius ble født i Øst-Preussen som den yngste sønnen til Dovas Zaunius (senior) som var en politisk og offentlig skikkelse i Litauen. I 1911 ble han uteksaminert fra gymnasiet i Tilsit, derfra fortsatte han med å studere jus ved Universitetet i München. I 1917 forsvarte Zaunius sin doktorgradsavhandling i strafferett og sivilrett ved Universitetet i Königsberg.

I løpet av studiene ble Zaunius med i *De litauiske konservative valgforeninger* ledet av faren Dovas Zaunius.

Under Første verdenskrig tjenestegjorde han i den keiserlige tyske hær.

### Mellom krigene: Embedsmann, ambassadør, politiker, minister for Litauen
og etter den tyske kapitulasjonen ble han invitert til å arbeide i det litauiske utenriksdepartement som kvalifisert advokat. Fra 1919 til 1920 fungerte han som fungerende direktør for politisk avdeling. I 1920 ble han utnevnt til tillitsmann for litauiske anliggender i Latvia og Estland.

Dovas Zaunius begynte sin diplomatiske karriere etter at han ble utnevnt til ekstraordinær sendemann og ministerfullmektig for Litauen til Tsjekkoslovakia og Romania (1924–1925). I 1925 ble han gjort til utsending til Sveits og fast representant for Litauen til Folkeforbundet. I 1927, etter avviklingen av den litauiske representasjon ved Folkeforbundet, vendte han tilbake til Litauen og ble utnevnt til generalsekretær for utenriksdepartementet og sendemann til Tsjekkoslovakia.

**Utenriksminister:** Den 8. november 1929 ble Zaunius litauisk utenriksminister i  statsminister Juozas Tūbelis' regjeringskabinett. I løpet av hans embetsperiode oppnådde litauiske diplomater en viss suksess ved Den faste domstol for mellomfolkelig rettspleie i Haag i saker mot Den andre polske republikk (angående jernbanetrafikk på Libau-Romny-jernbanen) og Weimarrepublikken (angående avskjedigelsen av Otto Böttcher, president for direktoratet for Memelstripen). Zaunius gjorde også fremskritt med å danne den baltiske ententen.

I 1934–1936 virket han ved statsrådet i Litauen, og hjalp til med å utferdige forskjellige avtaler med utlandet. Etter å ha forlatt statsrådet i 1936, ble Zaunius styreleder for Litauens Bank (1936–1940) og formann for valutakommisjonen. Zaunius deltok også i aktiviteter i *Den litauiske skytterunion*, *Foreningen for Vilnius' frigjøring* og *Litauens speiderforbund*.

Zaunis arbeidet for Litauens Bank til sin død i 1940. 

Han ble gravlagt på *Kaunas' evangeliske gravlund* (Ramybėparken).

## Referanser
Bronius Laurinavičius

**Bronius (Bronislavas) Laurinavičius** (født 17. juli 1913 i Gėliūnai i guvernementet Vilna i keiserdømmet Russland, død 25. november 1981 i Vilnius i Litauiske SSR i Sovjetunionen) var en litauisk katolsk prest som medlem av den litauiske Helsinkikomiteen.

## Biografi
I 1937 ble han uteksaminert fra gymnaset i Vilnius.

Han avtjente militærtjeneste i den polske hæren, og studerte deretter ved presteseminaret i Vilnius. Han ble presteviet 4. juni 1944.

Laurinavičius engasjerte seg etter hvert i den stedlige Helsingforskomiteen, og dette medførte stadig større misbilligelse fra sovjetrussisk side. Han skrev også en rekke antisovjetiske artikler, som ble publisert i undergrunnspressen i Litauen. Pater Laurinavičius fortalte noen av sine nærmeste venner at KGB to ganger hadde forsøkt å kjøre ham ned.

Den 25.&nbsp;november 1981 ble han drept da en lastebil kom kjørende i full fart og kjørte ham ned på åpen gate. Trosfeller av Laurinavičius hevdet senere at det var fire menn tilknyttet KGB som hadde dyttet ham ut i veibanen, og flere øyenvitner til dette skal ha meldt seg for politiet i etterkant av hendelsen. 

I 1998 ble han posthumt tildelt Storkorset av Vytiskorsets orden.
## Referanser
Stirring Trip to Motuo

***Stirring Trip to Motuo*** er en kinesisk dramafilm fra 2003 regissert av Hasi Chaolu. Filmen handler om en eldre mann fra Shanghai som ønsker å tilbringe resten av livet med fjellklatring. Ferden bringer ham til et avsidesliggende sted i Tibet hvor han etablerer en barneskole. Hovedrollen spilles av Sun Min.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Defending Reputation

***Defending Reputation*** (originaltittel: *Yi an zhong hun*) er et kinesisk kriminaldrama fra 2004 regissert av An Zhanjun. Filmen handler om to politifolk som må kjempe for sitt gode rykte når en narkosmugler de hadde arrestert rømmer. De legger ut på en lang reise for å arrestere rømlingen. Ledende roller spilles av Liu Wei, Ge Zhijun og Annie Wu. Filmen er basert på en sann historie.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Nobody’s Money

***Nobody's Money*** er en amerikansk stumfilm fra 1923 regissert av Wallace Worsley.

## Handling
Historien følger to ansatte i en avis, Carl Russell og Frank Carey, som skriver en vellykket bok med tittelen «The Breathless Bridal» under et fiktivt navn, men de blir nødt til å finne på en falsk forfatter etter at boken blir en stor suksess. Den litterære agenten Jack Holt tar på seg denne oppgaven, og får med seg sin gode venn Eddie Maloney til å fungerer som hans sekretær.

Men Jack forelsker seg snart i datteren til en guvernør, samtidig som denne guvernøren er i ferd med å bli utpresset av den ondskapsfulle Drisco - som allerede har plantet 20 000 dollar i guvernørens pengeskap, for å få det til å se ut som guvernøren har tatt imot en bestikkelse.

## Skuespillere
* Jack Holt som John Webster
* Wanda Hawley som Grace Kendall
* Harry Depp som Eddie Maloney
* Robert Schable som Carl Russell
* Walter McGrail som  Frank Carey
* Josephine Crowell som Mrs. Judson
* Julia Faye som Annette

## Referanser


## Eksterne lenker
*
North of Hudson Bay

***North of Hudson Bay*** er en amerikansk stumfilm fra 1923 regissert av John Ford.

## Handling
Peter Dane blir myrdet ved handelsposten Hudson's Bay i den canadiske villmarken. Broren hans, Michael Dane, ankommer snart denne utposten med dampskip. Underveis møter han Estelle McDonalds, og Michael blir umiddelbart forelsket i henne.

Men Angus McKenzie, brorens kollega blir mistenkt for å ha myrdet broren hans, og blir snart dømt til døden for å ha begått mordet. Samtidig møter de igjen Estelle, som forsøker å komme seg unna en uønsket frier og gjengen hans, og de slår seg sammen.

## Skuespillere
* Tom Mix som Michael Dane
* Kathleen Key som Estelle McDonald
* Jennie Lee
* Frank Campeau som Cameron McDonald
* Eugene Pallette som Peter Dane
* Will Walling som Angus McKenzie
* Frank Leigh som Jeffrey Clough
* Fred Kohler som Armand LeMoir

## Referanser


## Eksterne lenker
*
The Old Fool

***The Old Fool*** er en amerikansk stumfilm fra 1923 regissert av Edward D. Venturini.

## Handling
Steele, en veteran fra den amerikanske borgerkrigen, er for tiden en pensjonist som flytter til Texas for å bo sammen med barnebarnet John. Men den lokale sheriffen, som smugler skytevåpen over grensen mellom Mexico og USA, kidnapper Johns kjæreste Mary. Men Steele jager etter sheriffen, og dreper ham med en sabel han hadde fått tak i under borgerkrigen.

## Skuespillere
* James O. Barrows som Grandad Steele 
* Henry Hunt som Peter Steele 
* Jim Mason som Henry Steele 
* Lloyd Hughes som John Steele 
* Barbara Tennant som Dora Steele  
* Betty Francisco som Mary Manners 
* Ben Hendricks Jr. som Pete Harkins 

## Referanser


## Eksterne lenker
*
Albertas Šimėnas

**Albertas Šimėnas** (født 1950) er en litauisk kristeligdemokratisk politiker (*Lietuvos Krikščionių Demokratų Partija*). Han var sitt lands regjeringssjef fra 10. januar til 13. januar 1991. Landet var da utsatt for et kuppforsøk fra Sovjetunionen under de såkalte januarbegivenhetene i Litauen.

Han ble valgt til Seimas (Det øverste råd-Det gjenopprettede Seimas) i 1990. Siden var han medlem av Seimas fra 1996 til 2000.

Den 10. januar 1991 ble han utnevnt til statsminister som etterfølger etter Kazimira Prunskienė. Dette falt sammen med Sovjetunionens kuppforsøk mot den litauiske regjering. Šimėnas forsvant imidlertid om natten sammen med sin familie, og ble erstattet av Gediminas Vagnorius.

Šimėnas var fra mai 1991 til desember 1992 økonomiminister i Vagnorius' regjering.
## Referanser
Shorta

***Shorta*** er en dansk actionfilm fra 2020 i regi av Anders Ølholm og Frederik Louis Hviid etter eget manus. Den er produsert av Morten Kaufmann og Signe Leick Jensen for Toolbox Film.

Filmen handler om forholdet mellom politi og ungdommer i en bydel preget av innvandrere. To politimenn blir angrepet etter at det blir kjent at en ung gutt er død etter en arrestasjon.

## Roller (utvalg)
* Jacob Hauberg Lohmann – Mike, politimann
* Simon Sears – Jens, politimann
* Arian Kashef – Osman
* Tarek Zayat – Amos Al-Shami
* Issa Khattab – Iza
* Özlem Saglanmak – Abia
* Josephine Park – Rønning 

*Shorta* fikk to priser under Robertfesten 2021; Özlem Saglanmak mottok Robertprisen for årets kvinnelige birolle og Morten Green Robertprisen for årets lyddesigner.

## Fotnoter

## Referanser


  


## Eksterne lenker
*
Prøyssisklitauerne

**Lietuvininkai** (entall: *Lietuvininkas*, flertall: *Lietuvininkai*), eller **prøyssisklitauerne** er en baltisk etnisk gruppe (beslektet med litauernem og historisk sett opprinnelig litauere-) som bodde i Øst-Preussen (for det meste nord i det område som er blitt Kaliningrad oblast i Russland).

Lietuvinierne/prøyssisklitauerne var lutheranere, i motsetning til det store flertallet av litauere som er katolske. De snakket litauisk, men også tysk.
## Historie
Før Første verdenskrig var deres historie sammenvevd med regionens, altså Preussens historie, og Litauens historie.

I 1918 ble prøyssisklitauerne inkludert i territoriet Memel (mens selve byen Memel (Klaipėda) hovedsakelig var befolket av tyskere, var den omgitt av landskap befolket av prøyssisklitauere).

Litauen, som hadde mistet byen Vilnius (den historiske hovedstad), tok nærværet av en litauisktalende minoritet (20 % av befolkningen) som en foranledning til å annektere Memelstripen i 1923. Dette var en kilde til spenning mellom Tyskland (som gjorde krav på territoriet befolket av 60 % tyskere), Polen (som ønsket å få et nytt maritimt utløp) og Litauen.

Men selv om de talte litauisk, var lietuvininerne mer stemt for forening med det overveiende lutherske Tyskland enn med det katolske Litauen. Dermed ble de anerkjent som «memelianere» ved folketellingene, og nektet å delta i litauiske institusjoner. Og i likhet med de tysktalende, stemte de på listene som var positive til tilknytning til Tyskland.

Etter et ultimatum ble territoriet avgitt til Det tredje rike den 23. mars 1939 og stod last og brast med Tyskland under den verdenskrig som utbrøt kort etter.

Prøyssisklitauerne ble tvunget til å forlate sine hjemland da Den røde hær rykket inn i Øst-Preussen mot slutten av Andre verdenskrig (tidlig i 1945).

I frykt for å bli massakrert eller deportert (som ble skjebnen til titusenvis av baltere i 1940 og deretter i 1945), sluttet de seg til de prøyssiske tyskerne og kursenieki (tidligere baltiske innbyggere i den kuriske landtunge) i deres flukt til Tyskland.

## Kjente prøyssisklitauere / lietuvinkai
* Kristijonas Donelaitis, prøyssisklitauisk dikter og luthersk prest
* Pranas Domšaitis (født Franz Karl Wilhelm Domscheit), prøyssisklitauisk maler
* Georg Gerullis, professor ved Albertinauniversitetet i Königsberg
* Vilius Storostas (født Wilhelm Storost, også kalt Vydūnas), filosof
* Otto D. Tolischus, amerikansk journalist, vinner av Pulitzerprisen 
* Lena Valaitis, tysk *schlager*sanger
* John Kay (født Joachim Fritz Krauledat), kanadisk sanger, songwriter og gitarist, fra bandet Steppenwolf
*Bruno Sutkus, prøyssisklitauisk snikskytter i 68. infanteridivisjon i Wehrmacht
*Bruno Taut, tysk arkitekt med virket også i Japan og Tyrkia
*Max Taut, tysk arkitekt
*Friedrich Baltrusch, tysk politiker

## Referanser
Tjuvholmen/Klumpholmen naturreservat

**Tjuvholmen/Klumpholmen naturreservat** består av holmene Tjuvholmen og Klumpholmen ved Foldøy. Naturreservatet er omsluttet av Foldøy fuglefredningsområde og ligger i Tysvær kommune. Både naturreservatet og fuglefredningsområdet ble  vernet 7. mai 1982 og inngår i verneplan for sjøfugl. Fra og med 15. april til og med 1. august er det forbud mot ilandstiging i naturreservatet. 

Verneforskriften sier at formålet med vernet er 
::«å bevare områdets fugleliv og fuglenes livsmiljø, samt alle plantesamfunn og dyrearter som naturlig er knyttet til reservatene.» 

## Referanser
Honningløk

**Honningløk** (*Allium siculum*) er en løkart. Den blir av og til skilt ut i ei mindre slekt, og det vitenskapelige navnet blir i tilfelle *Nectaroscordum siculum*.

Den er 90–120 cm høy og har 3–4 blader som sitter rundt den nedre tredjedelen av stengelen og er trekantede i tverrsnitt. Hele planten dufter sterkt av løk. Blomsterstanden er åpen og består av opptil 30 blomster. Blomstene henger ned under blomstring, men blomsterskaftet retter seg opp mens frøene blir modne. Blomstene er grønne med et rødlig skjær. Blomsterbladene har 3–7 nerver, noe skiller denne planten fra de fleste andre løker som bare har 1 nerve. Blomstringstida i middelhavsområdet er i april–juni.

Honningløk vokser i skog og kratt i det nordlige middelhavsområdet. Den deles i to underarter: *A.&nbsp;siculum* subsp. *siculum* er utbredt i Sør-Frankrike, Italia, Korsika, Sardinia og Sicilia, mens *A.&nbsp;siculum* subsp. *dioscoridis* finnes på Balkan, Krim og nordvestlige Tyrkia. Den sistnevnte har lysere blomster og blir noen ganger regnet som en egen art, *A.&nbsp;bulgaricum*.

Denne planten dyrkes i hager og kan brukes i store deler av Norge.

## Litteratur
* 
* 
* 

## Eksterne lenker
*
Baskerlands herrelandslag i fotball

**Baskerlands herrelandslag i fotball** representerer Baskerland (Baskerland autonome region, Navarra og Iparralde (Fransk Baskerland)) i fotball på herresiden. Laget er ikke medlem i FIFA eller UEFA og er dermed begrenset til å spille treningskamper eller i mindre turneringer. Laget spiller blant annet rutinemessig kamper eller (vennskaps)turneringer mot Catalonia.

## Referanser


## Eksterne lenker
*Basque FA
* Euskal Selekzioa Online
*Resultat på rsssf.com
Bibliotekets litteraturpris

**Bibliotekets litteraturpris** er en norsk litteraturpris som første gang ble delt ut i 2022, etter at den ble opprettet av de åtte største folkebibliotekene i Norge: Deichman bibliotek i Oslo, Bergen Offentlige Bibliotek, Stavanger bibliotek, Trondheim folkebibliotek, Kristiansand folkebibliotek, Tromsø, Drammensbiblioteket og Bærum bibliotek. 

Vinneren (forfatteren og/eller oversetteren) får en statuett som er laget av Kjell Erik Killi Olsen. Den første prisen ble utdelt Bærum bibliotek onsdag 30. november 2022 med kronprinsesse Mette-Marit til stede.

Prisen tildeles ei voksenbok som er utgitt på norsk de siste fem årene. Ansatte fra de åtte bibliotekene nominerer ei kortliste med ti bøker, og bibliotekets publikum kan stemme på sine favoritter blant de nominerte. Bibliotek i hele landet deltar i presentasjon av prisen, avstemningen og de nominerte bøkene.
## Prisvinnere
* 2022: Steffen Kverneland: *En frivillig død* (2018)
* 2023: Bjørn Hatterud: *Mjøsa rundt med mor* (2020)
* 2024: Frode Grytten: *Den dagen Nils Vik døde* (2023)
* 2025: Kyrre Andreassen: *Ikke mennesker jeg kan regne med* (2024)https://www.solvberget.no/artikler/bibliotekets-litteraturpris

## Se også
* Folkebibliotek

## Referanser


## Eksterne lenker
*
Oslo Nordre Skytterlag

**Oslo Nordre Skytterlag** var et skytterlag fra Grefsen i Oslo. Laget ble etablert i 1883 som *Kristiania Nordre Skytterlag*. Laget ble også kalt *Oslo Nordre* og *Nordre Skytterlag*.

Laget hadde egen skytebane ved Stig på Myrer gård, på Grefsen fra 1883–1901.

Venstrepolitikeren og ingeniøren, Jon Gundersen Hol, var en av lagets første formenn. Han var også med på å grunnlegge *Kristiania Folkevæbningssamlag*, og ble en lederskikkelse i Det frivillige skyttervesens magasin *Norsk Skyttertidende*.

Lagets meste kjente utøver er trolig dobbel skytterkonge, Mathias Glomnes, som vant landsskytterstevnet to på rad i 1906 og 1907. Glomnes var formann i Oslo Nordre Skytterlag i 25 år.

## Referanser


## Eksterne lenker
Henning Bahs-prisen

**Henning Bahs-prisen** (dansk: Henning Bahs Prisen) er en dansk filmpris som deles ut av Danske Filmkritikere i samarbeid med Danske Scenografer under den årlige utdelingen av Bodilprisen. Den er oppkalt etter Henning Bahs og har vært utdelt årlig siden 2012.

Prisen er ment som anerkjennelse av filmarbeid innen produksjonsdesign og scenografi og består av en statuett designet av Louise Hindsgavl.

Per 2024 har Rie Lykke og Jette Lehmann mottatt prisen to ganger hver. 

## Prismottakere
### 2010-årene

### 2020-årene

## Referanser
Eliteserien i håndball for kvinner 2025/26

**Eliteserien i håndball for kvinner 2025/26** er den 59. sesongen av den norske eliteserien i kvinnehåndball og er den sjuende sesongen under navnet **REMA 1000-ligaen.**

## Tabellen

## Lagene

## Resultattabell

## Sluttspill


**Kilde:** [ handball.no]


## Kvalifisering til Eliteserien 2026/27

## Se også
* Eliteserien i håndball for menn 2025/26

## Referanser


## Eksterne lenker
*
Håndball-VM 2031 for menn

**Håndball-VM 2031 for menn** blir det 32. mesterskapet i håndball for herrer og arrangeres i Danmark, Island og Norge i januar 2031.

## Kvalifiserte nasjoner

## Se også
* Håndball-VM 2031 for kvinner

## Referanser
Håndball-VM 2029 for menn

**Håndball-VM 2029 for menn** blir det 31. mesterskapet i håndball for herrer og arrangeres i Frankrike og Tyskland i januar 2029.

## Kvalifiserte nasjoner

## Se også
* Håndball-VM 2029 for kvinner

## Referanser
Håndball-VM 2029 for kvinner

**Håndball-VM 2029 for kvinner** vil være den 29. utgaven av mesterskapet for kvinner som arrangeres i Spania under regi av International Handball Federation (IHF). Det er andre gang at verdensmesterskapet i håndball for kvinner blir arrangert i Spania

## Kvalifiserte nasjoner

## Se også
* Håndball-VM 2029 for menn

## Referanser